
Óvodai séták tervezése a gyermekek motivációjának tükrében

Kulcsszavak: Óvodai séták; jó gyakorlatok; módszertan; gyermekek motivációja; séta tervezés
Nemzetközi kutatások számos aspektusból vizsgálták már a sétáknak pozitív hatásait. Vizsgálták, hogy a séták hogyan hatnak a gyerekek mentális és fizikai egészségére, szokásaik, környezethez való attitűdük formálásra, illetve milyen módon fejlesztik a kognitív és motorikus képességeiket is. A rendszeres séták hatását azonban a gyerekek óvodai motivációjára és óvoda iránti attitűdére eddig nem vizsgálták. Tapasztalataim azt mutatták, hogy a séták alkalmával a gyermekek motiváltabban készülnek, érkeznek az óvodába, illetve egyes esetekben a szülőktől való elválást is megkönnyítették. Kutatásom során kérdőíves formában vizsgálom három érinett csoport (gyerekek, szülők, pedagógusok) véleményét, tapasztalatait a rendszeres (heti szintű) óvodai séták gyermekek motivációjára gyakorolt hatásáról. Az eredmények és tapasztalatok tükrében módszertani ajánlásokat, „jó gyakorlatokat” dolgozok ki. A bemutatott gyakorlatokat kipróbáltam óvodás csoportokkal és a gyermekek visszajelzései alapján érdeklődésüket, motivációjukat felkeltették, így ötleteket nyújtok a séták tervezéséhez.



